English: (3) Whoever, being in lawful possession of a seal specified by or under this Act or the rules made thereunder, uses, or causes to be used, such seal without any lawful authority for such use, shall be punished with imprisonment for a term which shall not be less than six months but which may extend to one year and for the second or subsequent offence, with imprisonment for a term which shall not be less than six months but which may extend to five years.
Kannada: (2) ಯಾರೇ ವ್ಯಕ್ತಿಯು, ಈ ಅಧಿನಿಯಮದ ಮೂಲಕ ಅಥವಾ ಅದರ ಮೇರೆಗೆ ರಚಿಸಿದ ನಿಯಮಗಳ ಮೂಲಕ ನಿರ್ದಿಷ್ಟಪಡಿಸಿದ ಯಾವುದೇ ಮೊಹರನ್ನು ಕಾನೂನುಬಾಹಿರ ವಿಧಾನಗಳಿಂದ ಪಡೆದರೆ ಅಥವಾ ಬಳಸಿದರೆ ಮತ್ತು ಅಂಥ ಯಾವುದೇ ಮೊಹರನ್ನು, ಅಂಥ ಮೊಹರಿನಿಂದ ಮಾಡಿದ ಯಾವುದೇ ಮುದ್ರೆಯನ್ನು ಈ ಅಧಿನಿಯಮದ ಮೂಲಕ ಅಥವಾ ಅದರ ಮೇರೆಗೆ ಅಥವಾ ಅದರ ಮೇರೆಗೆ ರಚಿಸಿದ ನಿಯಮಗಳ ಮೂಲಕ ಅಧಿಕೃತವಾದುದ್ದೆಂದು ತೊರಿಸುವ ಉದ್ದೇಶದಿಂದ ಯಾವುದೇ ತೂಕದ ಬಟ್ಟಿನ ಅಥವಾ ಅಳತೆಯ ಮಾಪಕದ ಮೇಲೆ ಯಾವುದೇ ಮುದ್ರೆಯನ್ನು ಹಾಕುವುದಕ್ಕಾಗಿ ಯಾವುದೇ ಅಂಥ ಮೊಹರನ್ನು ಬಳಸಿದರೆ ಅಥವಾ ಬಳಸುವಂತೆ ಮಾಡಿದರೆ ಅವನು, ಆರು ತಿಂಗಳಿಗೆ ಕಡಿಮೆಯಲ್ಲದ ಆದರೆ ಒಂದು ವರ್ಷದ ಅವಧಿಯವರೆಗೆ ವಿಸ್ತರಿಸಬಹುದಾದ ಕಾರಾವಾಸ ಶಿಕ್ಷೆಯಿಂದ ಮತ್ತು ಎರಡನೆಯ ಸಲದ ಅಥವಾ ಆ ತರುವಾಯದ ಅಪರಾಧಕ್ಕಾಗಿ ಆರು ತಿಂಗಳಿಗೆ ಕಡಿಮೆಯಲ್ಲದ ಆದರೆ ಐದು ವರ್ಷಗಳವರೆಗೆ ವಿಸ್ತರಿಸಬಹುದಾದ ಕಾರಾವಾಸ ಶಿಕ್ಷೆಯಿಂದ ದಂಡಿತನಾಗತಕ್ಕದ್ದು, (3) ಯಾರೇ ವ್ಯಕ್ತಿಯು, ಈ ಅಧಿನಿಯಮದ ಮೂಲಕ ಅಥವಾ ಈ ಅಧಿನಿಯಮದ ಮೇರೆಗೆ ರಚಿಸಿದ ನಿಯಮಗಳ ಮೂಲಕ ಅಥವಾ ಅಂಥ ನಿಯಮಗಳ ಮೇರೆಗೆ ನಿರ್ದಿಷ್ಟಪಡಿಸಿದ ಮೊಹರನ್ನು ಕಾನೂನುಸಮ್ಮತವಾಗಿ ಸ್ವಾಧೀನದಲ್ಲಿಟ್ಟುಕೊಂಡಿದ್ದು, ಅಂಥ ಮೊಹರನ್ನು ಯಾವುದೇ ಕಾನೂನುಸಮ್ಮತ ಅಧಿಕಾರವಿಲ್ಲದೆ ಬಳಸಿದರೆ ಅಥವಾ ಬಳಸುವಂತೆ ಮಾಡಿದರೆ ಅವನು, ಆರು ತಿಂಗಳಿಗೆ ಕಡಿಮೆಯಲ್ಲದ ಆದರೆ ಒಂದು ವರ್ಷದ ಅವಧಿಯವರೆಗೆ ವಿಸ್ತರಿಸಬಹುದಾದ ಕಾರಾವಾಸ ಶಿಕ್ಷೆಯಿಂದ ಮತ್ತು ಎರಡನೆಯ ಸಲದ ಅಥವಾ ಆ ತರುವಾಯದ ಅಪರಾಧಕ್ಕಾಗಿ, ಆರು ತಿಂಗಳಿಗೆ ಕಡಿಮೆಯಲ್ಲದ ಆದರೆ ಐದು ವರ್ಷಗಳ ಅವಧಿಯವರೆಗೆ ವಿಸ್ತರಿಸಬಹುದಾದ ಕಾರಾವಾಸ ಶಿಕ್ಷೆಯಿಂದ ದಂಡಿತನಾಗತಕ್ಕದ್ದು.